ZAPISNIK

40. sjednice Vijeća Mjesnog odbora Dubec,

održane 24. rujna 2024.

u prostoru objekta Mjesne samouprave, Rudolfa Ivankovića 34,

s početkom u 18:30 sati

NAZOČNI ČLANOVI VIJEĆA: Dario Marić, Slavica Mišetić, Ivančica Vranješević Ištvanić,  Dora Kolobara, Neven Ivak, Mirela Žumberac, Ante Kolobara

Predsjedava Dario Marić, predsjednik Vijeća.
Zapisnik vodi Dario Marić, predsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 39. sjednice Vijeća, održane 22. kolovoza 2024. bez izmjena.

Na prijedlog predsjednika Vijeće jednoglasno utvrđuje

DNEVNI RED
1. Prijedlog Odluke o izmjeni Poslovnika o radu Vijeća Mjesnog odbora Dubec

2. Prijedlog zaključka o Planu potreba za aktivnostima, programima i projektima unapređenja kvalitete života u 2025.

3. Prijedlog za postavljanje dodatnog prometnog zrcala u Prominskoj ulici na raskrižju s Bezimenom ulicom  

4. Prijedlog za nasipavanje i poravnavanje makadamske ceste u sjevernom dijelu Dupca

5. Prijedlog za postavljanje uspornika između Dunavske ulice i Krndijske ulice
6. Zahtjev za jednokratno korištenje prostora mjesne samouprave u Zagrebu, Ulica Rudolfa Ivankovića 34. – donošenje zaključka

7. Prijedlog za postavljanje dodatnog prometnog zrcala u Dubečkoj ulici 
8. Pitanja, prijedlozi i obavijesti
Ad 1. Prijedlog Odluke o izmjeni Poslovnika o radu Vijeća Mjesnog odbora Dubec

U raspravi sudjeluju svi prisutni.
Vijeće jednoglasno donosi NEGATIVNU odluku.

Ad 2. Prijedlog zaključka o Planu potreba za aktivnostima, programima i projektima unapređenja kvalitete života u 2025.

U raspravi sudjeluju svi prisutni.
Vijeće jednoglasno donosi 

ZAKLJUČAK

o Planu potreba za aktivnostima, programima i projektima unapređenja kvalitete 

života u 2025.

1. Vijeće Mjesnog odbora Dubec planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.

Ad 3. Prijedlog za postavljanje dodatnog prometnog zrcala u Prominskoj ulici na raskrižju s Bezimenom ulicom  

U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za postavljanje dodatnog prometnog zrcala u Prominskoj ulici 

na raskrižju s Bezimenom ulicom

1. Vijeće predlaže postavljanje dodatnog prometnog zrcala u Prominskoj ulici, na mjestu uključivanja vozila iz Bezimene ulice, zbog potpune preglednosti vozila iz Trnovčice.
2. Navedeno se predlaže jer je dio Prominske ulice jednosmjeran i vozači pri uključivanju u promet ne mogu vidjet vozila koja dolaze iz suprotnog smjera. Postavljanje dodatnog zrcala značajno bi poboljšalo vidljivost i sigurnost na ovoj lokaciji.

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad 4. Prijedlog za nasipavanje i poravnavanje makadamske ceste u sjevernom dijelu Dupca

U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za nasipavanje i poravnavanje makadamske ceste 

u sjevernom dijelu Dupca

1. Vijeće predlaže nasipavanje i poravnavanje makadamske ceste u sjevernom dijelu Dupca, k.č. 409/2 i 409/23 radi izrazito loše ceste s brojnim rupama i izbočinama duž cijele površine zbog kojih se vozila otežano kreću. 
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost. 

Ad 5. Prijedlog za postavljanje uspornika između Dunavske ulice i Krndijske ulice

U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za postavljanje uspornika prometa između Dunavske i Krndijske ulice

4. Vijeće predlaže postavljanje uspornika prometa na dionici između Dunavske i Krndijske ulice radi smirivanja prometa i sigurnosti.
5. Ovaj zaključak dostavlja se Vijeću Gradske četvrti Gornja Dubrava na daljnje postupanje.

Ad 6. Zahtjev za jednokratno korištenje prostora mjesne samouprave u Zagrebu, Ulica Rudolfa Ivankovića 34. – donošenje zaključka

U raspravi sudjeluju svi prisutni.
Vijeće jednoglasno donosi 

ZAKLJUČAK

o jednokratnom korištenju prostora Mjesnog odbora Dubec

6. Vijeće odobrava jednokratno korištenje prostora Mjesnog odbora Dubec, Rudolfa Ivankovića 34, dvoranu ukupne površine 111 m2, uz naknadu, Ireni Jerković iz Zagreba, za proslavu dječjeg rođendana, 05.10.2024. godine od 14:00 do 17:00 sati.
7. Za korištenje prostora iz točke 1. ovog zaključka utvrđuje se naknada u iznosu od 0,08 € po m2.
8. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 7. Prijedlog za postavljanje dodatnog prometnog zrcala u Dubečkoj ulici 

U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za postavljanje dodatnog prometnog zrcala u Dubečkoj ulici

1. Vijeće predlaže postavljanje dodatnog prometnog zrcala u Dubečkoj ulici nasuprot kbr. 95 na raskrižju sa Bezimenom ulicom radi bolje preglednosti izlaska na glavnu cestu.
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad 8. Pitanja, prijedlozi i obavijesti
Budući da nitko nema dodatnih pitanja predsjednik zaključuje sjednicu.
Dovršeno u 20:00 sati.
KLASA: 024-08/24-003/1858
URBROJ: 251-13-11-5/003-24-2

Zagreb, 24. rujna 2024.

Zapisnik sastavio:
Dario Marić
Predsjednik Vijeća Mjesnog odbora Dubec

                                                          Predsjednik

                                                                                      Vijeća Mjesnog odbora Dubec

Dario Marić
